

Regulament de organizare și funcționare a Serviciului Public de Gospodarire Comunală Ciumeghiu

                                                                  Anexa nr 4 la HCL ..................../...........................2026
R E G U L A M E N T U L 

DE ORGANIZARE ȘI FUNCȚIONARE 

A SERVICIULUI PUBLIC DE GOSPODARIRE COMUNALA CIUMEGHIU
CAPITOLUL I - DISPOZIȚII GENERALE

          Art. 1. (1) Administrația publică locală în unitățile administrativ-teritoriale se organizează și funcționează în temeiul principiilor descentralizării, autonomiei locale, deconcentrării serviciilor publice, eligibilității autorităților administrației publice locale, legalității și consultării cetățenilor în vederea soluționării problemelor locale de interes deosebit.
           (2) Autoritățile administrației publice locale administrează sau, după caz, dispun de resursele financiare, precum și de bunurile proprietate publică sau privată ale comunei în conformitate cu principiul autonomiei locale.

          Art. 2. (1) Autoritățile administrației publice prin care se realizează autonomia locală în comuna Ciumeghiu sunt: Consiliul local ca autoritate  deliberativă și Primarul ca autoritate executivă. Consiliul local are inițiativă și hotărăște în condițiile legii în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.
          (2) Consiliul local exercită atribuții privind organizarea și funcționarea aparatului de specialitate al primarului, ale instituțiilor și serviciilor publice de interes local și ale societăților comerciale și regiilor autonome de interes local, atribuții privind dezvoltarea economico-socială și de mediu a comunei, atribuții privind administrarea domeniului public și privat al comunei, atribuții privind gestionarea serviciilor furnizate către cetățeni.
(3) Consiliul local aprobă, la propunerea primarului, în condițiile legii, înființarea, organizarea și statul de funcții ale instituțiilor și serviciilor publice de interes local, precum și reorganizarea și statul de funcții ale regiilor autonome de interes local, asigură potrivit competențelor sale și în condițiile legii cadrul necesar pentru furnizarea serviciilor publice comunitare.
(4) Consiliile locale pot înființa și organiza instituții și servicii publice de interes local, cu personalitate juridică, în principalele domenii de activitate, potrivit specificului și nevoilor locale, cu respectarea prevederilor legale și în limita mijloacelor financiare de care dispun.
(5) Numirea și eliberarea din funcție a personalului din cadrul instituțiilor și serviciilor publice de interes local se fac de conducătorii acestora, în condițiile legii.
CAPITOLUL II - FORMA JURIDICĂ, DENUMIREA, DURATA, SEDIUL SOCIAL
Art. 3.  Forma juridică
(1). Serviciul Public de Gospodarire Comunală Ciumeghiu, structură cu personalitate juridică, s-a înființat și organizat în subordinea Consiliului Local al comunei Ciumeghiu.
(2). Serviciul Public de Gospodarire Comunală Ciumeghiu are patrimoniu propriu, funcționează pe bază de gestiune economică și se bucura de autonomie financiară și funcțională, fiind subiect juridic de drept fiscal, titular al codului unic de înregistrare fiscală și al conturilor deschise la unitățile teritoriale ale trezoreriei sau la unitățile bancare și întocmește, în condițiile legii, bugetul de venituri și cheltuieli și situații financiare anuale.
(3). Serviciul Public de Gospodarire Comunală Ciumeghiu, are personalitate juridica, forma de gestiune, gestiunea directă și  funcționează în subordinea Consiliului local al Comunei Ciumeghiu. 
     
(4). Modificarea formei de gestiune se poate realiza numai prin  hotărârea consiliului local și cu respectarea dispoziţiilor prevăzute de lege.
 (5). Serviciul Public de Gospodarire Comunală Ciumeghiu are ca obiect de activitate furnizarea serviciului public de alimentare cu apă și canalizare al comunei, administrarea, funcționarea și exploatarea sistemului de alimentare cu apă și de canalizare din comună, lucrari de salubrizare, întreținere a domeniului public si privat, amenajarea si întreținerea zonelor verzi ale comunei Ciumeghiu, prestari servicii cu utilajele din dotare, serviciu public care are ca formă de gestiune, gestiunea directă.
              Art. 4. Denumirea


(1) Denumirea serviciului este de ” Serviciul Public de Gospodarire Comunală Ciumeghiu”


(2) În toate actele - facturi, oferte, comenzi, tarife, prospecte şi alte documente întrebuinţate în comerţ, emanând de la Serviciu, trebuie să se menţioneze denumirea, forma juridică, sediul social. Sunt exceptate bonurile fiscale, emise de aparatele de marcat electronice, care vor cuprinde elementele prevăzute de legislaţia din domeniu. 


(3) Dacă Serviciul  îşi creează o pagină de internet proprie, aceste informaţii vor fi publicate şi pe pagina de internet a Serviciului.

(4) Modificarea denumirii Serviciul se realizează în urma hotărârii Consiliului Local al comunei Ciumeghiu.
 Art. 5. Durata


Durata de funcţionare a societăţii este nelimitată.
Art. 6. Sediul serviciului.


(1) Sediul serviciului este în localitatea Ciumeghiu, str. Primăriei  nr. 9, judeţ Bihor, așa cum reiese din contractul de comodat, conform Anexei nr. 5 care face parte integranta din  hotărârea privind aprobarea înființării Serviciului Public de Gospodarire Comunală Ciumeghiu , structură cu personalitate juridică, în subordinea Consiliului Local al comunei Ciumeghiu.


(2) Sediul social principal al serviciului va putea  fi schimbat în orice altă localitate   din Romănia, cu respectarea condiţiilor de formă şi publicitate prevăzute de lege.


(3) Serviciul va putea înfiinţa sedii secundare - sucursale, agenţii, reprezentanţe sau alte asemenea unităţi fără personalitate juridică - şi la alte adrese, în alte localităţi din România, cu respectarea prevederilor legale în materie, cu aprobarea Consiliului Local al comunei Ciumeghiu.

CAPITOLUL III - OBIECTUL DE ACTIVITATE AL SOCIETĂŢII
           Art.7. (1). Obiectul de activitate al societăţii este:

a) „Captarea, tratarea şi distribuţia apei”. Domeniul principal de activitate este: Captarea, tratarea şi distribuţia apei, căruia îi corespunde grupa CAEN 360. Activitatea principală:  3600 – captarea, tratarea si distributia apei. Activităţi secundare: 3700 – Colectarea şi epurarea apelor uzate;

b) „Activități de întreținere peisagistică”. Domeniul principal de activitate este: Activități de peisagistică și servicii, căruia îi corespunde grupa CAEN 813. Activitatea principală: 8130 - Activități de întreținere peisagistică (deservirea, întreținerea și administrarea domeniului public și privat al unității administrativ – teritoriale comuna Ciumeghiu). Activităţi secundare: 8129 – Alte activități de curățenie;   

c) „Colectarea deșeurilor nepericuloase, salubritate”. Domeniul principal de activitate este:  Colectarea deseurilor, căruia îi corespunde grupa CAEN 381. Activitatea principală: 3811 – colectarea deșeurilor nepericuloase, salubritate (măturatul străzilor și îndepărtarea zăpezii și a gheții, activități de dezinfectare și deratizare, întreținerea curățeniei pe căile publice);

d) „Lucrări de pregătire a terenurilor” ”. Domeniul principal de activitate este: Lucrări de demolare și pregătire a terenului, căruia îi corespunde grupa CAEN 431. Activitatea principală: 4312 – lucrări de pregătire a terenurilor (prestări servicii cu utilajele din dotare, curățarea amplasamentelor, lucrări de mutare a pământului: excavații, umplere, nivelarea și împrejmuirea amplasamentelor, săparea șanțurilor, eliminarea pietrelor).
        Art. 8. Activitatea societăţii se va putea desfăşura în cadrul comunei Ciumeghiu. 
       Art. 9. În realizarea obiectului de activitate, serviciul va plăti taxele şi impozitele prevăzute de legislaţia în vigoare. Obiectul de activitate al serviciului poate fi modificat, prin extinderea sau restrângerea activitații cu aprobarea  Consiliului Local al comunei Ciumeghiu.

CAPITOLUL IV - CONDUCEREA SERVICIULUI
   
Art. 10. Consiliului Local al comunei Ciumeghiu  este organul suprem de conducere al serviciului şi are următoarele atribuţii principale:


a) să aprobe situaţia financiară anuală şi să stabilească repartizarea profitului net;


b) să aprobe Șeful serviciului la propunerea primarului comunei Ciumeghiu.

        
c) să decidă contractarea auditului financiar, atunci când acesta nu are caracter obligatoriu, potrivit legii;


d) să modifice Regulamentul de functionare al serviciului;


e) alte atribuţii prevăzute de legislaţia în vigoare.

CAPITOLUL V - ADMINISTRAREA SERVICIULUI
           Art. 11. Administrarea serviciului  se face, de către Șeful serviciului, post aprobat prin hotărârea Consiliului Local al comunei Ciumeghiu, având puteri depline de reprezentare şi administrare a serviciului, pe o perioadă nelimitată.
Art. 12. Reprezentarea şi administrarea serviciului se realizează de către șeful serviciului în limitele competenţei stabilite de Consiliului Local al comunei Ciumeghiu.
Art. 13. Atribuțiile principale ale șefului serviciului sunt de coordonare a activității Serviciului Public de Gospodarire Comunală Ciumeghiu, controlul activității subordonaților din cadrul serviciului, gestionarea activității de alimentare cu apă, canalizarea și epurarea apelor uzate, salubrizarea, întreținerea și administrarea domeniului public și privat al unității administrativ – teritoriale comuna Ciumeghiu, amenajarea și întreținerea zonelor verzi, a parcurilor și grădinilor publice, a terenurilor de sport, a locurilor de agrement si a terenurilor  de joaca pentru copii, prestări servicii cu utilajele din dotare, în scopul asigurării unui nivel ridicat al calităţii siguranţei şi accesibilităţii, egalităţii de tratament, promovării accesului universal şi a drepturilor utilizatorilor.
CAPITOLUL VI - STRUCTURA ORGANIZATORICĂ A SERVICIULUI PUBLIC DE GOSPODARIRE COMUNALĂ BATĂR 
Art. 14.  Activitatea Serviciului Public de Gospodarire Comunală Ciumeghiu la nivelul Comunei Ciumeghiu  este organizată la nivel de serviciu public, cu personalitate juridică, ca și serviciu aflat în subordinea directă a Consiliului Local Ciumeghiu. În structura serviciului funcționează două compartimente distincte: Compartimentul apă-canal și Compartimentul administrare comunală.
Art. 15.  Structura organizatorică a Serviciului Public de Gospodarire Comunală Ciumeghiu este compusă din 12 posturi (1 post funcție contractuală de conducere și 11 posturi, funcții contractuale de execuție), după cum urmează:
 Șef serviciu - 1 post;
Compartiment Apă – Canal: 
 referent MI – 1 post; 

· inspector de specialitate SI – 1 post;

· Muncitor calificat I   - 2 posturi;

· Muncitor necalificat  – 1 post.
Compartiment Administrare Comunală: 
 Muncitor calificat I- 2 posturi; 
 Muncitor necalificat  - 4 posturi.
Art. 16.  Organigrama și statul de funcții vor fi realizate corespunzător, prin includerea celor 10 (zece) posturi sus-menționate.
Art. 17. Posturile vor fi ocupate prin concurs, în condițiile legii.
CAPITOLUL VII - ATRIBUȚIILE SERVICIULUI PUBLIC DE GOSPODARIRE COMUNALĂ CIUMEGHIU.
Art. 18. Serviciul Public de Gospodarire Comunală Ciumeghiu  are în principal următoarele atribuții:

a). Compartimentul apă-canal:
i. administrarea rețelei de alimentare cu apă;

ii. administrarea rețelei de canalizare și epurare a apelor uzate. 
b). Compartimentul administrare comunală:
i. amenajarea și întreținerea zonelor verzi, a parcurilor și grădinilor publice, a terenurilor de sport, a locurilor de agrement și a terenurilor de joacă pentru copii;

ii. întreținerea curățeniei pe căile publice, activități de dezinfectare și deratizare;

iii. lucrări de întreținere a domeniului public si privat, construirea, modernizarea, exploatarea si intretinerea trotuarelor, strazilor, drumurilor, podurilor;

iv. măturatul străzilor și îndepărtarea zăpezii și a gheții;

v. amenajarea, organizarea și exploatarea parcărilor, a locurilor publice de afișaj și reclame, a panourilor publicitare, a mobilierului urban și ambiental, a monumentelor de for public;

vi. prestări servicii cu utilajele din dotare, curățarea amplasamentelor, lucrări de mutare a pământului: excavații, umplere, nivelarea și împrejmuirea amplasamentelor, săparea șanțurilor, eliminarea pietrelor;

vii. lucrări de întreținere a domeniului public și privat;

viii. susținerea acțiunilor Serviciului Voluntar pentru Situații de Urgență Bihor;

ix. deservirea, întreținerea și administrarea domeniului public și privat al unităților administrativ-teritoriale;

CAPITOLUL VIII - ACTIVITATEA SOCIETĂŢII
Art. 19. (1) Exerciţiul economico - financiar începe la 1 ianuarie şi se termină la 31 decembrie ale fiecărui an. 
   (2) Primul exerciţiu va începe la data constituirii serviciului.
Art. 20. Situaţiile financiare vor fi întocmite după normele prevăzute de lege. 
Art. 21. Profitul net  al societăţii se stabileşte prin situaţia financiară aprobată de Consiliului Local al comunei Ciumeghiu.

CAPITOLUL IX - CONTROLUL ACTIVITĂŢII SOCIETĂŢII
Art. 22. (1) Controlul activităţii serviciului  îl exercită Primarul comunei Ciumeghiu, prin compartimentul de specialitate și va prezenta Consiliului Local al comunei Ciumeghiu, situația semestrial și la sfârsit de an financiar. 
                     (2) Primarul comunei Ciumeghiu va supraveghea gestiunea societăţii,  situaţia financiară, contul de profit şi pierderi este legal întocmit şi în concordanţă cu registrele, dacă acestea din urmă sunt regulat ţinute şi dacă evaluarea patrimoniului s-a făcut conform regulilor stabilite pentru întocmirea situaţiei financiare.
Art. 23. Serviciul va ţine contabilitatea operaţiunilor în mod regulat şi va întocmi la sfârşitul fiecărui exerciţiu financiar documentele prevăzute în legislaţia financiară contabilă în vigoare.

CAPITOLUL X – LITIGII
Art. 24. Litigiile serviciului cu persoane fizice sau juridice sunt de competenţa instanţelor judecătoreşti.
Art. 25. Litigiile societăţii născute din contractele economice încheiate cu persoane fizice sau juridice vor fi soluţionate de instanţele competente prin aplicarea dreptului material român.
Art. 26. Litigiile personalului angajat de societate se rezolvă potrivit legislaţiei muncii în vigoare în România.

CAPITOLUL XI – DISPOZIŢII FINALE
Art. 27. Prezentul regulament a fost aprobat prin Hotărârea Consiliului local al comunei Ciumeghiu nr......... din ............... Prezentul Regulament intră în vigoare de la data adoptării prezentei hotărâri.
Art. 28. Modificarea sau actualizarea regulamentului se va supune spre aprobare Consiliului local al comunei Ciumeghiu.
Art. 29. Prevederile prezentului Regulament se completează cu normele Codului Civil, Codului Muncii,  şi ale legislaţiei civile în vigoare.
                                              PREȘEDINTE DE SEDINȚĂ               

